สถานีวิทยุแห่งชาติจีน

สถานีวิทยุแห่งชาติจีน (อังกฤษ: China National Radio; ย่อ: CNR; จีน: 中央人民广播电台) เป็นเครือข่ายวิทยุแห่งชาติของจีน มีสำนักงานใหญ่อยู่ในปักกิ่ง CNR เป็นหน่วยงานบริการวิทยุกระจายเสียงแห่งชาติของไชนามีเดียกรุป (หรือที่รู้จักกันในชื่อ "วอยซ์ออฟไชนา") ซึ่งเป็นของรัฐ ประวัติศาสตร์ โครงสร้างพื้นฐานเริ่มต้นด้วยเครื่องส่งสัญญาณจากมอสโกเพื่อตั้งสถานีแห่งแรกที่เหยียนอาน (延安) โดยใช้สัญญาณเรียกขาน XNCR ("วิทยุจีนใหม่") สำหรับการออกอากาศ และเป็นสถานีวิทยุแห่งแรกที่ก่อตั้งโดยพรรคคอมมิวนิสต์จีนใน ค.ศ. 1940 ทางตะวันตกเป็นที่รู้จักในชื่อ สถานีวิทยุเหยียนอานซินหฺวา (延安新华广播电台) ออกอากาศวันละสองชั่วโมง ส่วนในประเทศจีนมีชื่อว่า สถานีวิทยุกระจายเสียงเหยียนอานซินหฺวา ก่อตั้งขึ้นเมื่อวันที่ 30 ธันวาคม ค.ศ. 1940 วันที่ 25 มีนาคม ค.ศ. 1949 เปลี่ยนชื่อเป็น สถานีวิทยุกระจายเสียงชานเป่ย์ซินหฺวา (陕北新华广播电台) หลังย้ายออกจากเหยียนอาน จากนั้นเริ่มออกอากาศในเป่ย์ผิง (ชื่อเดิมของปักกิ่ง) ภายใต้ชื่อ สถานีวิทยุกระจายเสียงเป่ย์ผิงซินหฺวา (北平新华广播电台) และในวันที่ 5 ธันวาคม ค.ศ. 1949 เป็นเวลาสองเดือนหลังก่อตั้งสาธารณรัฐประชาชนจีน สถานีวิทยุแห่งนี้ก็ได้รับการตั้งชื่ออย่างเป็นทางการว่า สถานีวิทยุกระจายเสียงประชาชนกลาง โดยสถานีนำเสนอรายการออกอากาศวันละ 15.5 ชั่วโมงครอบคลุมพื้นที่ส่วนใหญ่ของประเทศจีน เหมา เจ๋อตงเน้นย้ำว่าพลเมืองทุกคนควรฟังวิทยุในวันที่ 5 พฤษภาคม ค.ศ. 1941 โดย "สำนักสื่อและกระจายเสียงกลาง" เป็นผู้ผลักดันให้โรงเรียน หน่วยทหาร และองค์การสาธารณะทุกระดับติดตั้งลำโพงสาธารณะขนาดใหญ่และเครื่องส่งสัญญาณวิทยุ ภายในทศวรรษ 1960 มีการติดตั้งลำโพงถึง 70 ล้านตัวซึ่งเข้าถึงประชากรในชนบทจำนวน 400 ล้านคน สถานีวิทยุกระจายเสียงประชาชนกลางพัฒนาระบบการส่งสัญญาณแบบมีสาย ซึ่งเชื่อมต่อกับเสาโทรศัพท์ทั่วไปที่มีลำโพงแขวนอยู่ สถานีท้องถิ่นมักตั้งอยู่ในที่ตั้งอำเภอหรือในโรงงานและหน่วยผลิตแต่ละแห่ง สิ่งนี้เป็นส่วนหนึ่งของอุดมการณ์ของเหมาเจ๋อตุงที่ต้องการส่งมอบ "การเมืองตามต้องการ" สถานีนี้ทำหน้าที่เป็นกองบัญชาการโฆษณาชวนเชื่อในช่วงการปฏิวัติวัฒนธรรม ในช่วงการปฏิวัติวัฒนธรรม วิทยุกลางนำเสนอรายการประจำวันอย่างครอบคลุม โดยเริ่มต้นด้วยเพลงตงฟางหง รายการส่วนใหญ่ในแต่ละวันประกอบด้วยรายการข่าวและวัฒนธรรม สลับกับรายการพิเศษในหัวข้อต่าง ๆ เช่น กายบริหารตอนเช้า รายการสำหรับเด็ก และการออกอากาศที่เกี่ยวกับกองทัพ สถานีนี้ได้ชื่อภาษาอังกฤษ China National Radio ในภายหลัง บริการ สถานีวิทยุ ช่องโทรทัศน์ CNR Care: เน้นข้อมูลด้านสุขภาพเป็นหลัก หยุดแพร่ภาพตั้งแต่ 1 กรกฎาคม ค.ศ. 2019 CNR Mall: ช่องรายการชอปปิงทางโทรทัศน์ – กิจการร่วมทุนกับ QVC ดูเพิ่ม บรรษัทแพร่ภาพกระจายเสียงแห่งประเทศจีน (สถานีวิทยุพรรคชาตินิยมแรก) ไชนาเรดิโออินเตอร์เนชันแนล สถานีวิทยุโทรทัศน์กลางแห่งประเทศจีน หมายเหตุ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ China National Radio เว็บไซต์ทางการ แม่แบบ:China Media Group แม่แบบ:Chinese-language radio แม่แบบ:European Broadcasting Union Membersแม่แบบ:National key news website